**Nolikums**

**par licencēto makšķerēšanu Ineša ezerā**

*APSTIPRINĀTS  
ar Cēsu novada domes\_\_\_\_\_\_\_\_\_\_\_\_\_\_   
saistošajiem noteikumiem \_\_\_\_\_\_\_\_\_\_\_\_\_\_  
  
  
Izdots, pamatojoties uz Zvejniecības likuma  
 10.panta piekto daļu*

**I. Vispārīgie jautājumi**

1. Ineša ezers atrodas Cēsu novada Vecpiebalgas pagasta teritorijā un saskaņā ar Civillikuma 1102.pantu 1.pielikumu  ir publiska ūdenstilpe, kurā zvejas tiesības pieder valstij.
2. Licencētā makšķerēšana Ineša ezerā ieviesta saskaņā ar Ministru kabineta 2015. gada 22. decembra noteikumu Nr. 799 "Licencētās makšķerēšanas, vēžošanas un zemūdens medību kārtība” (turpmāk – MK noteikumi Nr. 799) 5.1. apakšpunktu, lai samazinātu antropogēno slodzi un radītu labvēlīgus apstākļus dabas resursu ilgtspējīgai un saudzējošai izmantošanai, zivju resursu pavairošanai, aizsardzībai un makšķerēšanas tūrisma veicināšanai.
3. Licencētā makšķerēšana tiek īstenota saskaņā ar Ministru kabineta 2015. gada 22. decembra noteikumiem Nr. 800 “Makšķerēšanas, vēžošanas un zemūdens medību noteikumi” (turpmāk – Makšķerēšanas, vēžošanas un zemūdens medību noteikumi) pamatojoties uz SIA “Saldūdeņu risinājumi” 2023. gadā izstrādātajiem Zivsaimnieciskās ekspluatācijas noteikumiem Ineša ezeram.
4. Licencēto makšķerēšanu Ineša ezerā organizē biedrība “Gaujas ilgtspējīgas attīstības biedrība” (turpmāk tekstā organizētājs) pamatojoties uz Cēsu novada domes lēmumu Nr.54 (17.08.2023) “Par pilnvarojumu biedrībai “Gaujas ilgtspējīgas attīstības biedrība” organizēt licencēto makšķerēšanu Alauksta un Ineša ezeros”. Biedrības juridiskā adrese: Spriņģu iela – 4, Līgatne, Cēsu novads, LV - 4110, reģistrācijas Nr. 50008235771, tālrunis 25442000, e-pasts [rivergauja@gmail.com](mailto:rivergauja@gmail.com), mājaslapa: www.rivergauja.com

**II. Licencētās makšķerēšanas noteikumi**

1. Makšķerēšana Ineša ezerā notiek saskaņā ar Makšķerēšanas, vēžošanas un zemūdens medību noteikumiem, ievērojot šādas atkāpes un papildus prasības:
   1. vienam makšķerniekam diennaktī lomā atļauts uzglabāt un paturēt:
      1. trīs līdakas:
         1. garumā no 50 – 70 cm;
         2. ne vairāk kā vienu garumā virs 100 cm.
      2. trīs zandartus:
         1. garumā no 45 – 60 cm;

5.1.2.2. ne vairāk kā vienu garumā virs 80 cm

* + 1. ne vairāk par pieciem kilogramiem asaru, no kuriem ne vairāk kā trīs asari drīkst būt garāki par 35 cm;
    2. citu sugu zivis, atbilstoši Makšķerēšanas, vēžošanas un zemūdens medību noteikumiem.
  1. Aizliegta velcēšana no 1. maija līdz 15. jūnijam.
  2. Aizliegts velcēt tuvāk par 50 m no cita ūdens transportlīdzekļa vai krasta joslas. Par velcēšanu uzskatāma mākslīgas vai dabīgas ēsmas vilkšana aiz ūdens transportlīdzekļa, kurš pārvietojas izmantojot iekšdedzes dzinēju, elektromotoru vai muskuļu spēku;
  3. Aizliegts makšķerēšanai par ēsmu izmantot dabīgas ēsmas zivis vai to daļas no 1. maija līdz 15. jūnijam;
  4. Makšķerēšana, izmantojot peldošus ūdens transportlīdzekļus, atļauta no 1. maija līdz 31. decembrim;
  5. Aizliegts atrasties ar ūdens transportlīdzekļiem ūdenstilpē diennakts tumšajā laikā no 1.maija līdz 15. jūnijam. Par diennakts tumšo laiku tiek uzskatīts laika periods no vienas stundas pēc saulrieta līdz vienai stundai pirms saullēkta;
  6. Diennakts tumšajā laikā visiem ūdens transportlīdzekļiem jābūt aprīkotiem ar nepārtraukti darbojošos un skaidri saskatāmu mākslīgās gaismas elementu (riņķa uguns);
  7. Aizliegts nodarboties ar zemūdens medībām un vēžošanu.

**III. Licenču veidi un maksa par licencēm**

1. Licencētā makšķerēšana Ineša ezerā atļauta tikai iegādājoties vai saņemot kādu no šādām makšķerēšanas licencēm (licenču paraugus skatīt 2.pielikumā):
   1. vienas dienas licence makšķerēšanai no krasta vai uz ledus\*, – cena 3,00 EUR;
   2. vienas dienas licence makšķerēšanai no krasta vai uz ledus\* par samazinātu maksu – cena 2,00 EUR
   3. vienas dienas licence makšķerēšanai no laivas (no 1. maija līdz 15. jūnijam) – cena 8,00 EUR;
   4. vienas dienas licence makšķerēšanai no laivas (izņemot no 1. maija līdz 15. jūnijam) – 5,00 EUR
   5. vienas dienas licence makšķerēšanai no laivas (izņemot no 1.maija līdz 15. jūnijam) par samazinātu cenu – 3,00 EUR
   6. bērnu un pusaudžu\*\* gada (no 1. janvāra līdz 31. decembrim) bezmaksas licence, izņemot makšķerēšanai no laivas (no 1. maija līdz 15. jūnijam);
   7. gada (no 1. janvāra līdz 31. decembrim) bezmaksas licence makšķerēšanai no krasta vai uz ledus;
   8. gada bezmaksas licence makšķerēšanai no laivas, izņemot no 1.maija līdz 15. jūnijam.

*\* Makšķerēšana no krasta paredz arī tiesības makšķerēt no ezerā izvietotas laipas vai iebrienot no krasta ūdenī.*

*\*\* Bērnu un pusaudžu licences personām līdz 16 gadu vecumam.*

1. Vienam makšķerniekam vienlaicīgi atļauts izmantot viena veida makšķerēšanas licenci.
2. Licenču darbības laiks:
   1. no 1.maija līdz 15. jūnijam darbojas Dienas licence, kas izmantojama datumā, kas norādīts uz licences;
   2. no 15. jūnija līdz 30. aprīlim darbojas Diennakts licence, kas izmantojama 24h licencē norādītajā laikā\*\*\*

\*\*\* *Iegādājoties Diennakts licenci makšķernieks norāda makšķerēšanas sākuma laiku.*

**IV. Makšķerēšanas bezmaksas un par samazinātu maksu licenču piemērošana**

1. Bērnu un pusaudžu gada (no 1. janvāra līdz 31. decembrim) bezmaksas licenci, izņemot makšķerēšanai no laivas no 1. maijā līdz 15. jūnijam, ir tiesīgi saņemt bērni un pusaudži vecumā līdz 16 gadiem.
2. Gada (no 1. janvāra līdz 31. decembrim) bezmaksas licenci makšķerēšanai no krasta vai uz ledus ir tiesīgas saņemt:
   1. personas, kas vecākas par 65 gadiem;
   2. I un II grupas invalīdi;
   3. politiski represētās personas;
   4. Ineša ezera krastu zemju īpašnieki un viņu ģimenes locekļi
3. Gada bezmaksas licenci makšķerēšanai no laivas (izņemot no 1.maija līdz 15. jūnijam) tiesīgi saņemt Ineša ezera krastu zemju īpašnieki un viņu ģimenes locekļi.
4. Licences par samazinātu maksu ir tiesīgas saņemt:
   1. personas, kuru deklarētā dzīvesvieta ir Cēsu novadā;
   2. personas, kuras vecākas par 65 gadiem;
   3. I un II grupas invalīdi;
   4. politiski represētās personas:
   5. personas no ģimenēm, kurām saskaņā ar valstī īstenoto Latvijas Goda ģimenes apliecības programmu ir piešķirta Latvijas Goda ģimenes apliecība.
5. Šī Nolikuma 10. 11.12. un 13. punktā minētām personām, makšķerējot Ineša ezerā, jābūt dokumentiem, kuri apliecina tiesības izmantot iepriekš minētās atlaides atbilstoši personas statusam, tai skaitā:
   1. bērniem un pusaudžiem vecumā līdz 16 gadiem – dzimšanas apliecība, pase vai personas apliecība;
   2. personām, kuru deklarētā dzīvesvieta Cēsu novadā – Cēsu novada vai Cēsu novada apvienību pārvalžu izdota izziņa par personas dzīves vietas deklarāciju Cēsu novadā;
   3. Ineša ezera krastu zemju īpašniekiem un viņu ģimenes locekļiem – Vecpiebalgas apvienības pārvaldes izdota izziņa, kas apliecina atbilstību šim statusam.

**V. Makšķerēšanas licences saturs un noformējums**

1. Licences saturs un rekvizīti (paraugi \_\_\_\_pielikumā) – licences veids, sērija un numurs, cena, derīguma termiņš, attiecīgās ūdenstilpes nosaukums, ziņas par licencētās makšķerēšanas, vēžošanas vai zemūdens medību organizētāju, licences izsniedzēja paraksts (izņemot elektroniskām licencēm), licences saņēmēja vārds uzvārds, personas kods, tālruņa numurs un saziņai izmantojamā elektroniskā pasta adrese, kā arī saņēmēja paraksts (izņemot elektroniskām licencēm) un licences izsniegšanas datums.
2. Licences īpašnieka personas datus un makšķerēšanas laiku vai termiņus licencē ieraksta tās izsniedzējs (licence bez tajā ierakstītiem, nepilnīgi ierakstītiem vai nepatiesiem personas datiem vai bez makšķerēšanas laika (termiņa) norādes uzskatāma par nederīgu).
3. Elektroniskās licences forma vizuāli var atšķirties no nolikuma pielikumā esošā licences parauga, bet tā satur visus šo noteikumu 14. punktā minētos rekvizītus, izņemot izsniedzēja un saņēmēja parakstu. Elektronisko licenci nav nepieciešams izdrukāt, un tās esību pārbauda pēc tās numura.

**VI. Makšķerēšanas licenču realizācija**

1. Licences var iegādāties:
   1. aktuālā informācija par licenču tirdzniecību norādīta interneta saitē [www.rivergauja.com](http://www.rivergauja.com);
   2. elektronisko licenču iegāde interneta vietnē www.manacope.lv un mobilā lietotnē "Mana Cope";
2. Licenču pārdošana var tikt organizēta arī uz vietas ezera krastā vai citās papildus vietās, sniedzot par to informāciju plašsaziņas līdzekļos un/vai sociālajos tīklos.
3. Makšķerēšanai neizmantoto vai sakarā ar pārkāpumu izņemto licenču vērtība makšķerniekiem netiek atgriezta.

**VII. No makšķerēšanas licencēm iegūto līdzekļu izlietojums**

1. 20 % no licenču realizācijā iegūtās kopējās summas biedrība “Gaujas ilgtspējīgas attīstības biedrība” reizi pusgadā – līdz 10. jūlijam par pirmo pusgadu un līdz 10. janvārim par otro pusgadu – pārskaita valsts pamatbudžetā Zivju fonda dotācijas ieņēmumu veidošanai.
2. Biedrības “Gaujas ilgtspējīgas attīstības biedrība”" rīcībā paliek 80 % no licenču realizācijā iegūtās kopējās summas, kas tiek izmantoti zivju krājumu pavairošanai, vides un zivju aizsardzības un licencētās makšķerēšanas organizēšanas nodrošināšanai.

**VIII. Makšķernieku lomu uzskaite**

1. Visiem licenču īpašniekiem, neatkarīgi no to veida un neatkarīgi vai zivs tiek paturēta lomā vai atlaista, obligāti jāreģistrē savs loms, norādot datumu, zivju sugu, loma lielumu (zivju skaitu un svaru), tos ierakstot licences otrā pusē norādītajā tabulā, elektroniski iegādātajām licencēm attiecīgās vietnes sadaļā "Loma reģistrācija”.
2. Lomu uzskaites pārskats jāsniedz piecu dienu laikā pēc licences derīguma termiņa beigām.
3. Organizētājs licences ar lomu uzskaites pārskatu par iepriekšējā gadā iegūtajiem lomiem katru gadu līdz 1. februārim iesniedz Pārtikas drošības, dzīvnieku veselības un vides zinātniskajā institūtā "BIOR" zivju krājumu novērtēšanai.
4. Personām, kuras tiek sauktas pie administratīvās atbildības par “Makšķerēšanas, vēžošanas uz zemūdens medību noteikumu”  pārkāpšanu Ineša ezerā (izņemot šī nolikuma 23. punktā minēto pārkāpumu), izsniegtā makšķerēšanas licence tiek anulēta, licences vērtība netiek atgriezta, un šīm personām tiek liegta iespēja iegādāties jaunu makšķerēšanas licenci līdz piemērotā administratīvā soda izciešanai.

**IX. Licencētās makšķerēšanas organizētāja sniegtie pakalpojumi un pienākumi**

1. Sniegt informāciju plašsaziņas līdzekļos par aktuāliem jautājumiem un jaunumiem, ievietojot informāciju saistībā ar licencēto makšķerēšanu biedrības mājaslapā www.rivergauja.com, novada mājaslapā [www.cesis.lv](http://www.cesis.lv); sociālo tīklu vietnēs, laikrakstos un informatīvajos izdevumos.
2. Nodrošināt makšķerēšanas licenču pieejamību saskaņā ar šī nolikuma 17.un 18.punktu.
3. Reģistrēt, uzskaitīt un realizēt makšķerēšanas licences atbilstoši normatīvajos aktos noteiktām prasībām.
4. Reģistrēt pārdotās un izsniegtās makšķerēšanas licences (izņemot interneta vietnē www.manacope.lv un mobilajā lietotnē "Mana Cope" pārdotās licences) īpašā licenču uzskaites žurnālā.
5. Nodrošināt to līdzekļu, kas iegūti realizējot makšķerēšanas licences, izlietošanu atbilstoši šī nolikuma 20. un 21. punktam.
6. Veikt makšķernieku lomu uzskaiti šī nolikuma VIII sadaļā noteiktajā kārtībā.
7. Uzskaitīt interneta vietnē www.manacope.lv un mobilajā lietotnē "Mana Cope" pārdotās licences hronoloģiskā secībā elektroniski par katru pusgadu un pēc katra pusgada noslēguma veikt attiecīgā pusgada elektroniski uzskaitīto licenču saraksta izdruku, nodrošinot izdrukāto licenču sarakstu uzglabāšanu kopā ar licenču uzskaites žurnālu.
8. Piedalīties vides un zivju resursu aizsardzības, uzraudzības un zivju krājumu papildināšanas pasākumos.
9. Iepazīstināt makšķerniekus ar šo nolikumu.
10. Reģistrēt personas, kas ir pārkāpušas nolikumā noteikto lomu uzskaites kārtību, un, izmantojot licencē norādīto tālruņa numuru vai elektroniskā pasta adresi, paziņot par nepieciešamību 14 dienu laikā iesniegt loma pārskatu. Ja minētajā termiņā loma pārskats nav iesniegts, organizētājs par konstatēto pārkāpumu informē zivju resursu aizsardzības un uzraudzības iestādes.
11. Organizētāja nozīmētai atbildīgajai personai, kas ieguvusi Valsts vides dienesta pilnvarotās personas vai Cēsu novada pašvaldības pilnvarotās amatpersonas statusu, piedalīties vides un zivju resursu aizsardzības un uzraudzības pasākumos, kā arī katru gadu līdz 31. decembrim iesniegt Valsts vides dienestā pārskatu par veiktajiem pasākumiem ūdenstilpes apsaimniekošanā, tai skaitā par šajā nolikumā (\_\_\_\_\_\_\_\_ pielikuma) paredzētiem pasākumiem zivju resursu papildināšanā un aizsardzībā, kā arī licencētās makšķerēšanas organizēšanai nepieciešamās infrastruktūras izveidošanā un uzturēšanā.
12. Iesniegt Lauku atbalsta dienestā pārskatu par licencēto makšķerēšanu divas reizes gadā – līdz 15. jūlijam un 15. janvārim – par iepriekšējo pusgadu, kā arī pārskaitīt valsts pamatbudžetā daļu naudas līdzekļu, kas iegūta realizējot makšķerēšanas licences, šī nolikuma 20. punktā noteiktajā apjomā un termiņos.
13. Veikt zivju krājumu pavairošanu saskaņā ar Zivsaimnieciskās ekspluatācijas noteikumiem Ineša ezeram.
14. Sniegt makšķerniekiem šādus biedrības “Gaujas ilgtspējīgas attīstības biedrība" pakalpojumus:
    1. ūdens transportlīdzekļu reģistrācijas kontroli un kustības organizāciju;
    2. mehānisko transportlīdzekļu kustības organizāciju uz Ineša ezera ledus;
    3. Ineša ezera, ezera salu un krasta zonas apsaimniekošanu un uzturēšanu, tai skaitā atpūtas vietu organizāciju;
    4. sporta, ūdenssporta un atpūtas pasākumu organizāciju Ineša ezerā.

**X. Vides un dabas resursu aizsardzības prasības**

1. Makšķerniekiem jāievēro Cēsu novada domes saistošie noteikumi, kas reglamentē publisko apstādījumu teritoriju aizsardzību, publisko un pašvaldības ūdenstilpju un to piekrastes zonas uzturēšanas sabiedrisko kārtību;

**XI. Licencētās makšķerēšanas prasību ievērošanas kontrole**

1. Nolikuma un vides aizsardzības noteikumu ievērošanu kontrolē un uzraudzībā piedalās Zvejniecības likuma 18. un 20. pantā minētās institūcijas un personas;
2. Šī nolikuma 41. punktā minētās amatpersonas un pilnvarotās personas ir tiesīgas pārkāpuma gadījumā atsavināt makšķerēšanas licenci, kas izsniegta licencētajai makšķerēšanai Ineša ezerā, kā arī pārbaudīt makšķernieka lomu un izmantotos makšķerēšanas rīkus, un veikt citas darbības saskaņā ar spēkā esošajiem normatīvajiem aktiem.

**XII. Nolikuma darbības laiks**

1. Licencētās makšķerēšanas nolikums, pēc tā saskaņošanas, kā to paredz normatīvie akti, un apstiprināšanas ar Cēsu novada pašvaldības Saistošajiem noteikumiem stājas spēkā nākamajā dienā pēc to publicēšanas portālā “Latvijas Vēstnesis” vai Saistošajos noteikumos minētajā laikā.
2. Saistošie noteikumi ir spēkā līdz 2029. gada 31. decembrim.

**XIII. Nolikuma pielikumi**

1. Licenču veidi un maksa par licencēm (\_\_\_\_ pielikums)
2. Makšķerēšanas licenču paraugi (\_\_\_\_ pielikums)
3. Lomu uzskaites tabulas paraugs (\_\_\_\_pielikums)
4. Licencētās makšķerēšanas vietas shēma (\_\_\_\_ pielikums)
5. Pasākumu plāns zivju resursu pavairošanai, saglabāšanai un aizsardzībai (\_\_\_\_ pielikums)